શ્રેણીમાં પહેલીવાર આ મેચમાં ઓસ્ટ્રેલિયાના કેપ્ટન સ્ટિવ સ્મિથે ટોસ જીત્યો હતો અને અપેક્ષાનુસાર પ્રથમ બેટિંગનો નિર્ણય લીધો હતો જે એકદમ યોગ્ય સાબિત થયો હતો. ઓપનિંગ જોડી રૂપે વોર્નર અને ફીન્ચે પ્રથમ વિકેટ માટે 70 રનની ભાગીદારી નોંધાવી હતી. વોર્નર (42)ના આઉટ થયા બાદ બેટિંગમાં આવેલા કેપ્ટન સ્ટીવ સ્મિથે ફીન્ચનો ભરપૂર સાથ આપ્યો હતો. શ્રેણીમાં પ્રથમ મેચ રમી રહેલા ફીન્ચે કારકિર્દીની 8મી સદી ફટકારતા 124 સ્મિથ સાથે બીજી વિકેટ માટે 174 રનની ભાગીદારી કરી હતી. આ દરમિયાન સ્મિથે પણ અડધી સદી પૂરી કરી હતી. બંને જ્યારે ક્રિઝ પર હતા ત્યારે ઓસ્ટ્રેલિયા 350 રનનો આંકડો વટાવે તેવું લાગતુ હતું.